section_heading: Životopis
paragraph_text: U rodnom Zagrebu završila je osnovnu školu i glazbenu školu te Klasičnu gimnaziju. Učila je grčki i latinski, a služi se engleskim i španjolskim. Diplomirala je fiziku i matematiku na Prirodoslovno-matematičkom fakultetu u Zagrebu. Svira violinu i glasovir, a majka joj je profesorica glazbe i orguljašica. Otac joj je novinar, a sestra Mirta diplomirana defektologinja i baletanka. Taekwondoom se bavi od listopada 1999. godine, kada se upisala u KK Kondor.